《时雨试步寄员子春》
宋代·李新

与竹他年仅有衣，敢愁天赋鲜岐嶷。
拿{父少右丶}不拜浑闲事，踉蹡初行吏效谁。
莫道汉家飞将种，那知天上石麟儿。
若令新岁能翻舌，先寄城东老员诗。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。